Lesanvet eo Finland bro ar chant mil lenn. E gwirionez ez eus 187 888 anezho, ha 179 584 enezenn. Unan eus al lennoù-se, al lenn Saimaa, eo ar pempvet lenn vrasañ en Europa. Kompez eo ar vro gant un nebeud uhelennoù. Sevel a ra ar menez uhelañ, menez Haltitunturi, da 1 328 m ; e norzh pellañ ar vro emañ, war harzoù Norvegia, en ur chornad lesanvet Alpoù Skandinavia. Goloet eo ar braz eus ar vro gant koadoù (war-dro 68% eus gorread Finland) ha neus ket kalz a zouaroù labouret. Kalz eus an inizi evel an inizi Åland hag enezeg Turku zo lechiet er mervent dar vro.